Pööramishaak
Pööramishaak või pööramiskonks on metsaraie ja palkehituse tööriist, millega palki pööratakse. On olemas erinevat mõõtu pööramishaake, mida kasutatakse vastavalt palgi läbimõõdule, Eesti keskmist mõõtu palkide puhul piisab reeglina langetuslabida küljes olevast pööramishaagist. Pööramishaaki läheb tarvis juba langetatud puu või palgi pööramisel, kui ka näiteks langetusel rippesse jäänud puu alla pööramisel.